Ганна Аляксандраўна Бабянок — майстрыха хоць і маладая, але вельмі таленавітая, лаўрэат шматлікіх конкурсаў і выстаў як у раёне, так у вобласці і краіне. Навучэнцы ходзяць за ёй чародамі — з такім педагогам не засумуеш! Пад яе кіраўніцтвам у творчай студыі “Залатая саломка” над праектам “Стары горад і яго насельнікі” дзеці знаёмяцца з рознымі відамі дэкаратыўна-прыкладнога мастацтва, асвойваюць старадаўнія віды ручной творчасці, у прыватнасці саломапляценне. Педагог падтрымлівае і прымнажае культурныя традыцыі сваіх продкаў і тым самым фарміруе каштоўнасныя арыенціры ў маладога пакалення, спасцігаючы сакрэты саломапляцення.